Drept penal. Partea generala 1. Curs universitar Ed.3 - Voicu Puscasu
Redactata in stilul unui breviar juridic, lucrarea trateaza in mod sintetic problemele cuprinse in programa universitara a cursului de Drept penal, Partea generala, aferent primului semestru al anului II de facultate. Lucrarea este sistematizata pentru expunerea a 14 cursuri, primele trei fiind consacrate aspectelor generale ale dogmaticii juridice penale (notiunea de drept penal, stiinta dreptului penal, ilicitul penal si caracteristicile acestuia, normele juridice penale si raportul juridic penal, izvoarele dreptului penal si principiile generale ale acestuia) pentru ca in continuare sa prezinte problemele privind aplicarea legii penale in spatiu si timp, institutia infractiunii, a unitatii si a pluralitatii de infractiuni. Expunerea sintetica a problemelor usureaza asimilarea de catre studenti a cunostintelor necesare studiului dreptului penal. Lucrarea are un pronuntat caracter aplicativ, practic, prin trimiterile actualizate la jurisprudenta Curtii Constitutionale, a Inaltei Curti de Casatie si Justitie, precum si la cea a Curtii Europene a Drepturilor Omului, integrand, astfel, cunostintele teoretice cu aplicarea lor in practica. Finalul lucrarii cuprinde o enuntare sintetica a subiectelor de examen si o bibliografie minimala, necesara aprofundarii studiului dreptului penal. Lucrarea se recomanda, astfel, ca un instrument indispensabil pentru pregatirea studentilor si masteranzilor in vederea examenelor, dar, in egala masura, si practicienilor dreptului pentru cautarea rapida a problemelor de practica judiciara ivite in aplicarea dispozitiilor Codului penal, Partea generala.